钦定古今图书集成/明伦汇编/官常典/第597卷 > 林同
## 钦定古今图书集成/明伦汇编/官常典/第597卷 > 林同

按《广东通志》：“同字进卿，龙溪人。弘治八年，擢广东布
政使。尝条示利病二十馀事，督郡县行之，复劝民行
《吕氏乡约》及《文公家礼》。巡按御史王哲奏同廉能第
一，两广总督自韩雍以来，藩宪大僚率皆庭参。及唐
珣继至，同独不为屈。珣不怿，以事挫抑之。亡何，珣卒，
其子至广，待之愈厚。戊午入觐，过漳，疏乞骸骨，许之。”
居官清白，卒之日家无馀赀云。